Na podlagi 13. člena Zakona o športu (Uradni list RS, št. 29/2017), Resolucije o nacionalnem programu športa v Republiki Sloveniji za obdobje 2014-2023 (Uradni list RS, št. 26/2014), Izvedbenega načrta Resolucije o Nacionalnem programu športa v Republiki Sloveniji za obdobje 2014-2023 z dne 26. 8. 2014, 9. in 18. člena Statuta Občine Tržič (Uradni list RS. št. 19/2013) ter 6. Člena Odloka o postopku in merilih za sofinanciranje letnega programa športa v občini Tržič (Uradni list RS, št. 64/2018 ) je Občinski svet občine Tržič na svoji \_\_\_. seji dne \_\_\_\_\_\_\_\_\_\_2021 sprejel

**LETNI PROGRAM ŠPORTA V OBČINI TRŽIČ**

**ZA LETO 2022**

Letni program športa (LPŠ) v Občini Tržič za leto 2022 zagotavlja, da bo Občina Tržič iz občinskega proračuna za leto 2022 namenila 214.000,00 EUR za sofinanciranje športnih vsebin, ki so v javnem interesu in se sofinancirajo iz javnih sredstev. V letu 2022 se bodo na nivoju občine sofinancirali naslednji programi v posameznih športnih vsebinah:

1. **ŠPORTNI PROGRAMI:**

**1.3. PROGRAMI PROSTOČASNE SPORTNE VZGOJE OTROK IN MLADINE**

 **26.560,00 EUR**

**1.3.1. Promocijski športni programi** 2.740,00 EUR

Promocijski športni programi so: Naučimo se plavati (NS) in sicer se vrednoti 10 urni plavalni tečaj za predšolske otroke ali plavalni tečaj v 1. razredu OŠ. Prav tako se vrednoti preverjanje znanja plavanja v 6. razredu in 15 urni plavalni tečaj za neplavalce v 6. razredu in zadnji triadi OŠ.

* + 1. **Šolska športna tekmovanja** 7.900,00 EUR

Šolska športna tekmovanja se namenjena izključno otrokom vzgojno izobraževalnih zavodov in predstavljajo udeležbo šolskih ekip in posameznikov na organiziranih tekmovanjih, ki potekajo pod okriljem Zavoda za šport RS Planica.

* + 1. **Celoletni športni programi vadbe** 14.870,00 EUR

Celoletni športni programi predstavljajo širok spekter dejavnosti za populacijo od predšolskega do vključno srednješolskega obdobja.

Celoletni programi so opredeljeni kot:

⮚ splošni in 3.700,00 EUR

⮚ pripravljalni 11.170,00 EUR

1.3.3.1. Splošni programe so programi izvajalcev, katerih vsebina se nanaša na različne gibalne dejavnosti in programe vadbe v posameznih športnih panogah, ki ne izpolnjujejo pogojev za vključitev v program športne vzgoje otrok in mladine, usmerjene v kakovostni in vrhunski šport.

1.3.3.2. Pripravljalni programi so programi izvajalcev v športnih panogah, ki imajo potrjen uradni tekmovalni sistem in ima izvajalec v letni program športa vključene udeležence v programih športne vzgoje otrok in mladine, usmerjene v kakovostni in vrhunski šport.

**1.3.4. Programi v počitnicah in pouka prostih dnevih** 530,00 EUR

Programi v počitnicah in pouka prostih dnevih praviloma predstavljajo športne dejavnosti v skrajšanem obsegu. Vrednoti se planinske tabore, ki so posebna organizacijska oblika izvajanja planinske dejavnosti, ki se izvaja v skromnejšem bivanjskem okolju in vsebuje učne vsebine, družabnost, izlete in ture. Namenjen je otrokom in mladini. Planinski tabor mora trajati najmanj 3 dni.

**1.1.5. Športna vzgoja otrok in mladine s posebnimi potrebami** 520,00 EUR

V programe prostočasne športne vzgoje otrok in mladine s posebnimi potrebami so vključeni otroci in mladina s posebnimi potrebami z odločbo pristojnega organa. V kolikor za to področje ne bo prijave, se bodo sredstva razporedila na točko 1.3.4..

* 1. **PROGRAM SPORTNE VZGOJE OTROK IN MLADINE, USMERJENIH V KAKOVOSTNI IN VRHUNSKI SPORT 93.820,00 EUR**

Športna vzgoja otrok in mladine, usmerjene v kakovostni in vrhunski šport (ŠVOM usmerjenih v KŠ in VŠ) predstavlja širok spekter programov vadbe za otroke in mladino, ki se s športom ukvarjajo zaradi doseganja rezultatov. Programi vključujejo načrtno skrb za mlade športnike, zato morajo izvajalci izpolnjevati prostorske, kadrovske in druge zahteve NPŠZ.

V skladu s potrjenimi uradnimi tekmovalnimi sistemi so v programe športne vzgoje otrok in mladine, usmerjenih v KŠ in VŠ vrednoti programe vadbe izvajalcev v naslednjih starostnih kategorijah, ki praviloma niso mlajši od 12 let oziroma 10 let v športnih panogah, ki imajo potrjen uradni tekmovalni sistem za to starostno kategorijo.

**1.6. KAKOVOSTNI ŠPORT** **15.810,00 EUR**

V skupino kakovostnega športa prištevamo športnike in športne ekipe, ki tekmujejo v kategoriji članov (ČL) in ne izpolnjujejo pogojev za pridobitev statusa vrhunskega športnika. V kakovostnem športu se vrednoti programe vadbe športnikov in športnih ekip, ki nastopajo v članski kategoriji na tekmovanjih uradnega tekmovalnega sistema in niso starejši od 50 let. Prav tako se v vsebini kakovostnega športa vrednotijo alpinistične odprave.

**1.7. VRHUNSKI ŠPORT 1.050,00 EUR**

Vrhunski šport predstavlja programe priprav in tekmovanj vrhunskih športnikov. V program vrhunskega športa so uvrščeni kategorizirani športniki olimpijskega, svetovnega in mednarodnega razreda.

**1.9. ŠPORTNA REKREACIJA 14.230,00 EUR**

V vsebini športne rekreacije se vrednotijo celoletni programi vadbe, ki imajo visok zdravstveni učinek (splošna gibalna vadba, korekcija telesne teže, aerobne vsebine ipd). Prav tako se v vsebini športne rekreacije vrednotijo planinski pohodi.

**1.10. ŠPORT STAREJŠIH 1.590,00 EUR**

V vsebini šport starejših se vrednotijo celoletne gibalne programe vadbe za starejše od 65 let in razširjenih družin. Kot razširjeno družino razumemo »zvezo« starejših oseb in vnukov.

**2.ŠPORTNI OBJEKTI IN POVRŠINE ZA ŠPORT V NARAVI 2.110,00 EUR**

Iz LPŠ se sofinancira posodabljanje in investicijsko vzdrževanje obstoječih športnih objektov ter redna vzdrževalna dela in obratovanje športnih objektov. Prednost pri sofinanciranju imajo vadbeni športni objekti in površine za šport v naravi, ki so brezplačno dostopne vsem (npr. fitnes na prostem, zunanja igrišča, planinske, tekaške, kolesarske poti, sankaške proge,..).

**3 .RAZVOJNE DEJAVNOSTI V ŠPORTU 4.530,00 EUR**

**3.1. Usposabljanje** 4.220,00 EUR

Iz sredstev LPŠ se sofinancira pridobitev usposobljenosti za opravljanje strokovnega dela v programih športa ter licenciranje in izpopolnjevanje usposobljenih ali izobraženih strokovnih delavcev.

**3.2 Založništvo** 310,00 EUR

Založništvo v športu predstavlja izdajanje strokovne literature in drugih periodičnih in občasnih športnih publikacij ter propagandnega gradiva na temo športnih dejavnosti. V programu založništva v športu se vrednoti materialni strošek publikacije.

**4.DELOVANJE ŠPORTNIH ORGANIZACIJ 34.790,00 EUR**

**4.1. Delovanje športnih društev** 4.220,00 EUR

Temelj slovenskega športa so športna društva kot interesna in prostovoljna združenja občanov. Na lokalni ravni se lahko zagotavlja sredstva za delovanje športnih društev in občinske športne zveze, ki prebivalcem ponujajo kakovostne športne vsebine**.**

**4.2. Delovanje občinske športne zveze** 30.570,00 EUR

Z LPŠ se zagotavlja sredstva za poslovanje športne zveze, ki vključuje društva iz Občine Tržič in je kot reprezentativna zveza vključena v OKS-ZŠZ. Za osnovno delovanje občinske športne zveze se iz LPŠ zagotovijo sredstva za kritje osnovnih materialnih stroškov in osebnega dohodka enega zaposlenega.

**5 .ŠPORTNE PRIREDITVE IN PROMOCIJA ŠPORTA 19.510,00 EUR**

**5.1. Športne prireditve** 13.180,00 EUR

Športne prireditve so osrednji dogodek organizacijske kulture športa z vplivom na promocijo okolja.

**5.2. Športno promocijske prireditve za podelitev priznanj** 6.330,00 EUR

Podelitev priznanj uspešnim športnikom in športnim ekipam predstavlja promocijo športa, posameznikov in prispeva k njihovi večji prepoznavnost v okolju. Prav tako se sofinancira podelitev priznanj uspešnim rekreativnim športnikom. Financirajo se stroški priprave, organizacije, nakup priznanj, zaključek prireditve.

**PREHODNE IN KONČNE DOLOČBE**

LPŠ začne veljati z dnem potrditve na seji Občinskega sveta Občine Tržič, uporabljati pa se začne z veljavnostjo proračuna za leto 2022. Skupna višina sredstev za izvajanje LPŠ se uskladi z višino sredstev, ki so v veljavnem proračunu namenjene za njegovo izvajanje.

Izvajalce programov se izbere na podlagi javnega razpisa.

Številka: 671-0001/2021 OBČINA TRŽIČ

Datum: \_\_.\_\_.2021 Župan mag. Borut Sajovic l.r.